
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22 septembrie 2010               

PL-x  413/2010                     


AVIZ

asupra proiectului de lege privind regimul de import al mostrelor de îngrăşăminte şi al îngrăşămintelor
În conformitate cu prevederile art.95din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de lege privind regimul de import al mostrelor de îngrăşăminte şi al îngrăşămintelor, trimis cu adresa PL-x 413 din 1 septembrie 2010 şi înregistrat cu nr. 31/693 din 2 septembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din 28 iunie 2010.
Proiectul de lege are ca obiect de reglementare instituirea unui cadru legal referitor la importul de mostre de îngrăşăminte din ţări terţe, care să elimine consecinţele negative privind introducerea în ţară a unor produse neautorizate şi acumularea de deşeuri. 
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 22 septembrie 2010.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, nr.164 din 1.03.2010. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.

 În raport de obiectul şi conţinutul reglementării,  proiectul de lege  face parte din categoria legilor ordinare.
                    VICEPREŞEDINTE,                            SECRETAR,

                          Florin Iordache                     Gabriel ANDRONACHE

